Ny leder for YIT Infra Norge
-	Vi er glade for å få Harald med på laget, som leder i en spennende fase for selskapet. Hans erfaring blir viktig i videreutviklingen av YIT Infra Norge AS som ekspert på bygging av krevende infrastruktur i det norske markedet, sier Harri Kailasalo, konserndirektør for infrastrukturprosjekter i YIT Corporation i en pressemelding.
YIT Infra Norge AS er en del av YIT Infrastructure projects, med virksomhet i seks land i Skandinavia og Baltikum og lang konstruksjonserfaring innen krevende infrastrukturprosjekter, spesielt i byutviklingsprosjekter med langsiktige målsetninger knyttet til bærekraft. YIT Infrasturcture projects er en del av YIT Group, Finlands største konstruksjonsselskap med en betydelig posisjon i Nord-Europa. YIT Group opererer blant annet innen bygging av boliger, næringseiendom og infrastruktur, og har 10 000 ansatte i 11 land.
YIT Infra Norge AS har en portefølje av anleggsprosjekter, inkludert vannkraftprosjektene Dam Mjåvatn (i Ål i Hallingdal for E-CO Energi), Ljøkelsvatn kraftverk (i Etne for Sunnhordland Kraftlag), Jølstra kraftverk (i Jølster for Jølstra Kraft) og det nylig fullførte damrehabiliteringsprosjektet Dam Kuli i Sirdal (for Agder Energi), samt veibyggingsprosjekter som Hjellestadveien i Bergen for Statens Vegvesen.
-	YIT Infra Norge AS har et kompetent team av konstruksjonseksperter, omfattende erfaring og en sterk portefølje av prosjekter, noe som danner en solid plattform for videre vekst i det norske markedet. Jeg ser fram til å bidra til å posisjonere oss for nye prosjekter, samtidig som vi leverer høy kvalitet i oppdragene vi har for våre kunder i dag, sier Rafdal i meldingen.